เข้าใจว่าเทศกาลทำให้ลูกค้าแน่น เรื่องการรอคิวเลยไม่ใช่ปัญหาสำหรับเรา ... แต่หลังจากที่ได้นั่งโต๊ะแล้ว สั่งแล้ว สิ่งแรกที่เราไม่เคยเจอจากสาขาอื่น คือ หมูและเนื้อมาช้าเชียว (ปกตินี่แทบจะมาพร้อมน้ำซุป) พอเนื้อมาน้ำจิ้มก็ยังไม่มาอีก 

จนพร้อมทุกอย่างสำหรับการทาน ก็เริ่มลงมือได้ .... ทานไปสักพัก ไข่ไก่ที่ทานกับสุกี้ยากี้ก็ร่อยหรอ เลยบอกพนักงานเพื่อขอเพิ่ม พนักงานยิ้มให้รับเรียบร้อย ผ่านไปอีกร่วม 10 นาทีก็ยังคงไม่ได้ไข่ไก่ จนต้องบอกซ้ำอีกรอบ คือแบบว่าบางทีการรอมาร่วมชั่วโมง มันเหลือความอดทนในการรออะไรอย่างอื่นลดลงแล้วอ่ะ (ประเด็นคือทานร้านเดียวกันในสาขาอื่นไม่เคยเจอแบบรอนานแบบนี้ด้วยแหล่ะ) 

รสชาติก็ตามมาตรฐานของร้านค่ะ หมูและเนื้อคุณภาพดีเหมือนเดิม ผักมีให้ตักได้ตลอดและหลากหลายใช้ได้ บาร์เครื่องดื่มก็เหมือนสาขาอื่นๆ .... ความสะอาดของร้านถือว่าโอเคเลยกับปริมาณคนที่เข้ามาทาน ถือว่าทำความสะอาดได้ดี เก็บโต๊ะรวดเร็วค่ะ ราคาต่อหัวรวมภาษีต่างๆก็ 6xx ไม่ใช่ราคาที่ถูกเท่าไหร่นัก แต่นานๆทานทีถือว่าดีต่อใจสำหรับเราค่ะ (เลือกชุดสูงสุดที่รวมของหวานและเครื่องดื่มแล้วค่ะ) 